অস্ট্রেলিয়ান মহিলা ক্রিকেটারদের নিগ্রহ নিয়ে বিরাট মন্তব্য BCCI-র

ওয়েব ডেস্ক: ইন্দোরে (Indore) দুই অস্ট্রেলিয়ান মহিলা ক্রিকেটারের সঙ্গে ঘটে যাওয়া হেনস্থা ও শ্লীলতাহানির (Australian Women Cricketer Molestation) ঘটনায় দেশজুড়ে নিন্দার ঝড় উঠেছে। শনিবার ভারতীয় ক্রিকেট বোর্ডও (BCCI) এই ঘটনার তীব্র নিন্দা জানিয়েছে। সেই সঙ্গে বিসিসিআই জানিয়েছে, বিশ্বকাপের নক-আউট পর্বের আগে নিরাপত্তা ব্যবস্থা আরও জোরদার করা হবে এবং প্রয়োজনে সমস্ত প্রোটোকল নতুন করে খতিয়ে দেখা হবে।

বৃহস্পতিবার সকালে ইন্দোরের খাজরানা রোড এলাকায় নক্ক্যরজনক এই ঘটনাটি ঘটে। জানা গিয়েছে, দুই অস্ট্রেলিয়ান মহিলা ক্রিকেটার হোটেল থেকে একটি ক্যাফের দিকে হাঁটছিলেন, সেই সময় এক মোটরবাইক তাঁদের পিছু নিতে শুরু করে। কিছুক্ষণ পর বাইকের চালক এক ক্রিকেটারকে অশালীনভাবে স্পর্শ করে পালিয়ে যায়। পরে সাব-ইন্সপেক্টর নিধি রঘুবংশীর নেতৃত্বে পুলিশ অভিযুক্তকে গ্রেফতার করে।

আরও পড়ুন: মহিলা বিশ্বকাপ সেমিফাইনালে ভারতের প্রতিপক্ষ কোন দল?

এই ঘটনার প্রেক্ষিতে বিসিসিআইয়ের সেক্রেটারি দেবজিত সাইকিয়া এক বিবৃতিতে বলেন, “এটি অত্যন্ত নিন্দনীয় হলেও বিচ্ছিন্ন একটি ঘটনা। ভারত আতিথেয়তার জন্য পরিচিত দেশ। আমরা এমন ঘটনার প্রতি জিরো টলারেন্স নীতি অনুসরণ করি। অপরাধীকে দ্রুত গ্রেফতার করার জন্য মধ্যপ্রদেশ পুলিশের প্রতি কৃতজ্ঞতা জানাই।”

এই ঘটনায় উদ্বেগ প্রকাশ করেছে মধ্যপ্রদেশ ক্রিকেট অ্যাসোসিয়েশনও। এক বিবৃতিতে সংস্থাটি জানিয়েছে, “অস্ট্রেলিয়ান মহিলা ক্রিকেট দলের দুই খেলোয়াড়ের সঙ্গে ঘটে যাওয়া এই অশোভন ঘটনার জন্য আমরা গভীরভাবে মর্মাহত। কোনো নারীর সঙ্গে এমন ঘটনা মোটেই উচিত নয়। এই ঘটনায় আমরা গভীর দুঃখ প্রকাশ করছি এবং ক্ষতিগ্রস্তদের পাশে রয়েছি।”

দেখুন আরও খবর: